Toshkent iqtisodiyoti bir chorakda 8,1 foizga o‘sdi

Joriy yil birinchi choragida Toshkentning yalpi hududiy mahsuloti hajmi 8,1 foizga o‘sdi, deya xabar bermoqda “Gazeta.uz”.

Yanvar—mart oylarida sanoat ishlab chiqarishi 12,7 foizga, iste’mol tovarlari — 16,6%, qurilish ishlari — 6,5%, chakana savdo aylanmasi — 15%, jami xizmatlar — 14,3%, investitsiya hajmi esa 27,5 foizga o‘sdi.
Shahar yalpi hududiy mahsuloti tuzilmasida kichik biznes va xususiy tadbirkorlik hissasi qariyb 60 foizga teng bo‘ldi.
O‘tgan yili Toshkent yalpi hududiy mahsuloti o‘sish darajasi 9 foizni tashkil etgandi.